ઘટના કઈક આવી રીતે બની હતી, સોમવારની રાતે દસ વાગે દિવના નાયબ કલેકટર અપૂર્વ શર્મા પોતાના સ્ટાફ સાથે હોટલ કોસ્ટમાર ઉપર આવ્યા હતા અને તેમની સાથે રહેલા સ્ટાફે તમામ રૃમમાં જઈ મુસાફરોને તત્કાલ હોટલ છોડી દેવા જણાવ્યુ હતું, આ પ્રકારના વ્યવહારને કારણે હોટલના મેનેજર અને પ્રવાસીઓને પણ આશ્ચર્ય થયુ હતું, તેથી તેમણે ડેપ્યુટી કલેકટર અપૂર્વ શર્માને પુછતાં જણાવ્યુ હતું કે તમારી હોટલ પાસે ફાયર સેફટીનું એનઓસી નથી માટે હોટલ બંધ કરાવીએ છીએ, મેનેજરે વિનંતી કરી હતી કે અત્યારે રાતે જો મુસાફરોને હોટલમાંથી કાઢી મુકવામાં આવશે તો તેઓ રસ્તે રઝળી પડશે કારણ કે હાલમાં વેકેશન ચાલતુ હોવાને કારણે તેમને બીજી હોટલમાં પણ જગ્યા મળશે નહીં.